open-index/open-wikipedia-markdown huggingface dataset:
Flagge fan Gaast

De **flagge fan Gaast** is de flagge fan it doarp Gaast, yn de Fryske gemeente Súdwest-Fryslân. It wapen waard yn 1969 registrearre.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Twa diagonale flakken fan giel en grien linksskeand, mei tusken yn in swarte dwersbalke; oan de broekside de fersmelde flagge fan Wûnseradiel.*

De kleuren komme út it wapen fan Gaast.

## Symbolyk

* Fersmelde flagge: flagge fan Wûnseradiel, de gritenij en gemeente dêr't it doarp eartiidsk part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Gaast wapen.svg|link=Bestand:Gaast_wapen.svg|alt=Wapen van Gaast|Wapen fan Gaast
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Indigo ara

De **indigo ara** (*Anodorhynchus leari*) is in fûgel út de famylje fan 'e pappegaaien fan Afrika en de Nije Wrâld. De fûgel is nau besibbe mei de moogik útstoarne blaugrize ara. Om 't de yllustrator en dichter Edward Lear de fûgel tekene wurdt er ek wol Lear's ara neamd.  

## Beskriuwing
 
De fûgel wurdt likernôch 75 sm lang en kriget in gewicht fan sa'n 950 gram. Indigo ara's ha in indigokleur, dêrfandinne syn namme. By de ûndersnaffel hat de soarte in keale, giele flek. Om 'e eagen hat de indigo ara in giele, keale eachring.  

## Fersprieding
De indigo ara is endemysk yn Brazylje. Foar in hiel skoft wie der net in soad bekend oer it leefgebiet fan 'e fûgel. Nei 't de indigo ara yn 1856 ûndutsen waard is de fûgel yn 1978 op 'e nij ûntdutsen yn 'e Brazyljaanske dielsteat Bahia troch de ornitolooch Helmut Sick. De populaasje waard doe op 60 eksimplaren rûsd. 

De fûgel libbet op en by de Licuripalmbeam (*Syagrus coronata*), dêr't se de fruchten fan ite, oanfolle mei oare fruchten, nuten en sied. 

## Nêst en iten

Oars as oare ara's hat de ara syn nêst net yn beamholtes mar yn holtes fan sânstiennen rotsen. It wyfke leit ien of twa aaien yn it nêst, dy't nei in moanne brieden útkomme. Nei hast 100 dagen ferlitte de jongen it nêst. Se briede fan desimber oant en mei maaie. Jonge fûgels wurde geslachtsryp as se tusken 2 en 4 jier âld binne. Se kinne 30 oant 50 jier wurde. 

## Status
De populaasje fan 'e indigo ara telde yn 1994 noch mar sa'n 140 eksimplaren. It tebekrinnen fan 'e soarte hie in soad te meitsjen mei de ferneatiging fan it leefgebiet fan 'e fûgel, dy't foar harren iten ôfhinklik binne fan 'e Licuripalmbeam. Healwei de jierren 1990 wiene fan dy palmbeammen noch mar 1,6% fan it oarspronklike oantal oer. In grutte reddingsaksje brocht de populaasje yn 2007 werom op likernôch 750 fûgels. Yn 2016 wie de populaasje al oant likernôch 1.300 fûgels tanommen. 

De IUCN klassifisearret de fûgel op 'e Reade list as bedrige. 

### Fûgelsmokkel út Suriname

Alhoewol't de fûgel beskerme wurdt, is der noch altiten ferbeane hannel troch streuperij en nestrôf. Yn 2024 waarden twa Oekraynske froulju yn Brazylje oppakt om't hja seis aaien fan 'e fûgels yn in briedmasine ferfierden en dy yn Suriname ferkeapje soene. Alle aaien op ien nei waarden ûnderweis troch ien fan 'e froulju brutsen. Suriname foarmet mooglik in sintrum fan yllegale hannel yn tige seldsume dieren: in jier earder waarden yn Suriname al 29 indigo ara's en sân Brazyljaanske liuwaapkes oantroffen. De troch de Dienst 's Lands Bosbeheer yn beslach nommen fûgels soene werom nei Brazylje, mar de measten binne út de opfang yn Zanderij stellen. Om 't fierder nimmen wist fan 'e opfanglokaasje, wurdt tocht oan korrupsje. Yn Sry Lanka waard yn desimber 2023 op 330 seldsume fûgels út Súd-Afrika beslach lein, om 't de fergunningen net yn oarder wiene. Se wiene ôfkomstich fan in hanneler út Suriname en ûnder de fûgels wiene mooglik ek indigo ara's. In grut oantal fan 'e fûgels wie yntusken siik of dea.
Verwirrung der Gefühle

***Verwirrung der Gefühle*** (Dútsk, "Ferwarring fan gefoelens") is in novelle fan de Eastenrykse skiuwer Stefan Zweig út 1927, útjûn yn in bondel fan ferskate ferhalen.

## Ynhâld
De soan fan in Gymnasiumdirkteur út in lytse stêd yn it noarden fan Dútslân, studearet Ingelsk, ynearsten yn Berlyn. At syn heit fernimt dat it troch de stêd net goed komt mei de stúdzje, wurdt er ferplakke nei in universiteit yn it midden fan Dútsklân. Dêr komt de jonge yn 'e kunde mei in Filology-perfessor. Der komt in ferhâlding fan, mûglik in leafde, tusken beide manlju. Lykwols is de ferteller de studint as dy jierren âlder is, dat it is foar de lêzer net persys wis wat at der wier bart is, of wat de studint allinnich mar tocht, yn syn *ferwarring fan gefoelens*.

## Wurdearring
* *Verwirrung der Gefühle* waard yn 1999 opnaam yn Le Monde's 100 boeken fan de iuw.
Flagge fan Tytsjerksteradiel

De **flagge fan Tytsjerksteradiel** is de flagge fan de gemeente Tytsjerksteradiel, yn it noardeasten fan de provinsje Fryslân. De flagge is op 22 novimber 1984 registrearre.

## Beskriuwing
De beskriuwing fan de flagge is:

*Gearre yn acht flakken fan read-wyt, mei op it wyt in ikeblêd fan grien, de stâle nei it midden rjochte, op it midden in wapenskyld mei in blau fjild, wêrop yn giel in hoarn mei draachbân.*

De neamde symboalen, it skyld en de kleuren komme út it wapen fan Tytsjerksteradiel.
Ofbyld:Coat of arms of Tietjerksteradeel.svg|Wapen fan Tytsjerksteradiel


## Eardere flagge

Ofbyld:Tytsjerksteradiel vlag 1989.svg|Flagge fan Tytsjerksteradiel (1956-1984)


### Skiednis
Boargemaster Walle Melis Oppedijk fan Veen hie Gerlof Bontekoe opdracht jûn om in flagge te ûntwerpen. Nei ynsending fûn riedslid Kuipers de flagge keal en hie it wapen der graach op wollen. Riedslid Koopmans fûn de flagge te drok. Uteinlik wist de ried sich ter ferienigjen en waard it ûntwerp foar goedkarring nei de Hege Ried fan Adel stjoert. Dizze flagge wie op 6 july 1956 by riedsbeslút fêststeld.

### Beskriuwing
De beskriuwing fan de flagge is:

*In flagge, mei de lingte oant de hichte as 3:2. De flagge fertoant sawol ûnder as boppe in wite baan mei in breedte fan 1/3 diel fan de flaggehichte. It oerbliuwende middelste tredde diel is ferdield yn 5 banen fan de selde breedte, om en om read en wyt. Op 1/3 fan de lingte, mjitten fanôf de broekside, is oer alles hinne in swarte jachthoarn oanbrocht, foarsjoen fan in giel beslach mei koard fan de selde kleur.*

De hoarn is keazen om't dy yn it fjirde kertier fan it wapen fan Tytjserksteradiel foarkaam.
Ofbyld:TIETJERKSTERADEEL wapen 1818.svg|Wapen fan Tytsjerksteradiel


## Doarpsflaggen
Tagelyk mei de fêststelling fan de hjoeddeiske gemeenteflagge is foar alle 16 doarpen yn de gemeente in flagge fêststeld. Dizze flaggen binne ûntwurpen troch Piet Bultsma.
Ofbyld:Aldtsjerk vlag.svg|Flagge fan Aldtsjerk
Ofbyld:Bergum vlag.svg|Flagge fan Burgum
Ofbyld:Earnewâld vlag.svg|Flagge fan Earnewâld
Ofbyld:Oostermeer vlag.svg|Flagge fan Eastermar
Ofbyld:Garijp vlag.svg|Flagge fan Garyp
Ofbyld:Gytsjerk vlag.svg|Flagge fan Gytsjerk
Ofbyld:Hardegarijp vlag.svg|Flagge fan Hurdegaryp
Ofbyld:Jistrum vlag.svg|Flagge fan Jistrum
Ofbyld:Mûnein vlag.svg|Flagge fan Mûnein
Ofbyld:Noordburgum vlag.svg|Flagge fan Noardburgum
Ofbyld:Oentsjerk vlag.svg|Flagge fan Oentsjerk
Ofbyld:Ryptsjerk vlag.svg|Flagge fan Ryptsjerk
Ofbyld:Sumar vlag.svg|Flagge fan Sumar
Ofbyld:Suwâld vlag.svg|Flagge fan Suwâld
Ofbyld:Tietjerk vlag.svg|Flagge fan Tytsjerk
Ofbyld:Wijns vlag.svg|Flagge fan Wyns
Wapen fan Wurdum

It **wapen fan Wurdum** is it wapen fan it doarp Wurdum, yn de Fryske gemeente Ljouwert. It wapen waard yn syn hjoeddeiske foarm yn 1989 registrearre.

## Skiednis
De oarsprong fan it wapen is ûnbekend. It wapen waard lykwols al yn de jierren '50 brûkt as doarpswapen.

## Beskriuwing
De blazoenearring fan it wapen is:

*Gedield: I fan sinopel; II yn goud in út de dielingsline kommende dravend hynder fan sabel.*

De heraldyske kleuren binne: sinopel (grien), goud en sabel (swart).

## Sjoch ek

Ofbyld:Wurdum vlag.svg|link=Bestand:Wurdum_vlag.svg|alt=Vlag van Wirdum|Flagge fan Wurdum
Ofbyld:Coat of arms of Leeuwarderdeel.svg|Wapen fan Ljouwerteradiel
Ofbyld:Leeuwarden wapen 2014.svg|Wapen fan Ljouwert
Flagge fan Winsum (Fryslân)

De **flagge fan Winsum** is de flagge fan it doarp Winsum, yn de Fryske gemeente De Waadhoeke. It wapen waard yn 1990 registrearre.

It ûntwerp is fan Rudolf J. Broersma.

## Beskriuwing
De beskriuwing fan de flagge is:

*Blau mei in giele broekskeanbaan mei in dikte gelyk oan 1/2 flaggehichte; de skeanbaan belein mei in reade polsstôk yn de rjochting fan de baan; yn de broekhoeke in giel fjouwerspakich kamrêd mei in hichte gelyk oan 5/12 flaggehichte; yn de flechttop trije wite keatsballen elk mei in hichte gelyk oan 1/9 flaggehichte, twa ballen neist elkoar en de tredde pleatse ûnder de bal oan de flechtside.*

De kleuren komme út it wapen fan Winsum.

## Symbolyk

* Yndieling: oernommen út de flagge fan Baarderadiel, de gritenij en gemeente wêr't it doarp eartiidsk part fan wie.
* Polsstôk: ferwiist nei it fierljeppen.
* Trije keatsballen: ferwize nei it keatsen.
* Kamrêd: ferwiist nei de yndustry fan it doarp.
* Kleurstelling: oernommen út de wapens fan Baarderadiel en Littenseradiel.

Ofbyld:Flag of Baarderadeel.svg|Flagge fan Baarderadiel
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel


## Sjoch ek

Ofbyld:Winsum dorpswapen.svg|link=Bestand:Winsum_dorpswapen.svg|alt=Wapen van Winsum|Wapen fan Winsum (Fryslân)
Ofbyld:Littenseradiel flag.svg|Flagge fan Littenseradiel
Ofbyld:Waadhoeke vlag.svg|Flagge fan De Waadhoeke
Flagge fan Warstiens

De **flagge fan Warstiens** is de flagge fan it doarp Warstiens, yn de Fryske gemeente Ljouwert. It wapen waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan blau en wyt, ferhâlding lingten 2:1; yn de blauwe baan in giel klaverblêd.*

De kleuren komme út it wapen fan Warstiens.

## Symbolyk

* Wite baan: symboal foar it Langdeel, in kanaal dat de himrik fan Warstiens yn twaen dielt.
* Klaverblêd: ferwiist nei it agraryske karakter fan it doarp.
* Kleurstelling: oernommen út it wapen fan Idaerderadiel, de gritenij en gemeente dêr't it doarp eartiidsk part fan wie.

Ofbyld:Idaarderadeel wapen.svg|link=Bestand:Idaarderadeel_wapen.svg|alt=Het wapen van Idaarderadeel.|Wapen fan Idaerderadiel


## Sjoch ek

Ofbyld:Warstiens wapen.svg|link=Bestand:Warstiens_wapen.svg|alt=Wapen van Warstiens|Wapen fan Warstiens
Ofbyld:Idaarderadeel vlag.gif|Flagge fan Idaerderadiel
Ofbyld:Flag of Boarnsterhim.svg|Flagge fan Boarnsterhim
Ofbyld:Leeuwarden vlag 2014.svg|Flagge fan Ljouwert
Inge Boulonois

**Inge Boulonois** (Alkmar, 23 septimber 1945 - Hearhugowaard, 3 desimber 2024) wie in Nederlânsk dichteres en byldzjend keunstner.

Inge Boulonois waard berne op 23 septimber 1945 te Alkmar. Nei de middelbere skoalle folge se in  keunstnersoplieding oan de *[[ArtEZ Academie voor beeldende kunsten Arnhem|Academie voor Beeldende Kunsten]]* yn Arnhim. Yn 1988 studearre se as waarnimmingspsycholooch  ôf oan de Radboud Universiteit yn Nimwegen. Yn 2000 begûn se mei it skriuwen fan gedichten. Se skreau sawol frije as bûne fersen, serieuze as lichtfuottige gedichten. Keunst, waarnimming, natuer, leauwe en fergonklikens wiene wichtige tema’s yn it frije dichtwurk. Dêrneist makke se animaasjes fan gedichten en byldsonnetten. Fan 2011 oant 2015 wie se offisjeel stedskdichter fan Hearhugowaard. Inge Boulonois ferstoar op 3 desimber 2024, yn 'e âldens fan 79 jier.
Ecaterina Oancia

**Ecaterina Oancia** (Sângeorgiu de Pădure, 25 maart 1954 - 3 desimber 2024) wie in Roemeensk stjoerfrou by it roeien.

Sy die acht kear mei oan it Wrâldkampioenskip, en twa kear oan de Olympyske Simmerspullen (yn 1984, 1988 ). By dizze kampioenskippen waard Ecaterina Oancia ien kear Olympysk kampioene, en trije kear wrâldkampioene.

Ilke Wyludda ferstoar op 3 desimber 2024, yn 'e âldens fan 70 jier.
Wapen fan De Westereen

It **wapen fan De Westereen** is it wapen fan it doarp De Westereen, yn de Fryske gemeente Dantumadiel. It wapen waard yn 1994 registrearre.

## Beskriuwing
De blazoenearring fan it wapen is:
*Trochsneid troch in fersmelle dwersbalke fan sulver; I yn kiel twa pinningen fan goud; II yn sinopel in wurverspoel fan goud; en in hertskyld fan goud, belein mei in Merkuriushelm fan sabel.*

De heraldyske kleuren binne: sulver (sulver), kiel (read), goud, sinopel (grien) en sabel (swart).

## Symbolyk

* Read fjild: symboal foar de eardere heidefjilden yn de omkriten fan it doarp.
* Grien fjild: ferwiist nei de greiden yn de omkriten fan it doarp.
* Pinningen: ferwiist nei de wolfeart dy't it doarp krige.
* Hertskyld: de helm mei wjukken is in symboal fan Merkurius, de Romeinske god fan de hannel.
* Sulveren dwersbalke: ferwizing nei it wetter yn it doarp en it spoar.
* Weversspoel: ferwiist nei de yndustry fan it doarp.

## Sjoch ek

Ofbyld:Zwaagwesteinde vlag.svg|link=Bestand:Zwaagwesteinde_vlag.svg|alt=Vlag van Zwaagwesteinde|Flagge fan De Westereen
Ofbyld:Coat of arms of Dantumadeel.svg|Wapen fan Dantumadiel
Scotland Yard (boerdspul)

***Scotland Yard*** is in asymetrysk boerdspul, makke troch in groep fan  ûntwerpers, yn 1983 útjûn troch Ravensburger. Yn 1985 joech Milton Bradley in 1985 in ferzje foar de Amerikaanske merk út. Wylst oarspronklik de makkers net oanjûn waarden, binne yntusken Werner Schlegel, Dorothy Garrels, Fritz Ifland, Manfred Burggraf, Werner Scheerer en Wolf Hoermann neamd.

## Spul
Ien spiler spielt Mister X, in misdiediger op 'e flecht. De oare spilers binne de speurders fan Scotland Yard, dy't tegearre besykje út te finen wêr't X krekt is. Lykwols witte hja allinnich wêr't X earder iepenbier ferfier brûkt hat, mar net krekt wêr't er hinne gongen is. Ut en troch moat X sjen litte krekt wêr't er is, mar oarsom kin er swarte kaartjes brûke dêr't de speurders hielendal net fan witte wat der bart. At in speurder útkomt op in stasjon dêr't X is, dan hawwe de speurders wûn. At de speurders op it lêst al harren kaartsjes foar iepenbier ferfier opbrûkt hawwe, mar hja X net fûn hawwe, dan wint X.

## Fariaasjes
Yn de rin fan de tiid binne de regels wolris wat oanpast, ûnder oaren om't de kaart fan it spul wat ôfwikings hat fan it wiere London. Ek binne de ferzjes fan Milton Bradley net krekt itselde as dy fan Ravensburger. Fierders binnen der ek ferzjes fan it spul foar ûnder oaren Tokio, foar New York en foar Switserlân. It ferskinen fan digitale fersjes fan it spul hat it tal fan mooglikheden ek grutter makke.

## Wurdearring
*Scotland Yard* waard yn 1983 wurdeare as Spiel des Jahres.
Flagge fan Eastersee

De **flagge fan Eastersee** is de flagge fan it doarp Eastersee, yn de Fryske gemeente De Fryske Marren. De flagge waard yn 2006 registrearre.

## Beskriuwing
De beskriuwing fan de flagge is:

*In blauwe hijs fan 1/3 flaggelingte en in flecht fan trije like hege horisontale banen grien, wyt en swart.*

De kleuren komme út it wapen fan Eastersee.

## Symbolyk

* Blauwe hijs: ferwiist nei it wetter yn de omkriten fan it doarp.
* Griene baan: ferwiist nei it agraryske karakter fan it doarp.
* Swarte baan: ferwiist op de feangrûn en de feanterij by it doarp.
* Wite baan: symboal foar it jild wat fertsjinne waard mei de feanterij.

## Sjoch ek

Ofbyld:Eastersee wapen.svg|link=Bestand:Eastersee_wapen.svg|alt=Wapen van Oosterzee|Wapen fan Eastersee
Ofbyld:Lemsterland flag.svg|Flagge fan Lemsterlân
Ofbyld:Flagge fan De Fryske Marren.png|Flagge fan De Fryske Marren
Flagge fan Nij Beets

De **flagge fan Nij Beets** is de flagge fan it doarp Nij Beets, yn de Fryske gemeente Opsterlân. It wapen waard yn 1994 reigstrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Trije banen swart-giel-swart, wêrfan de middelste weagjend is, yn de ferhâlding fan 1:2:1. De giele baan belein mei in swarte turf, in reade klaver en in swarte turf, pleatse fanôf de broekside op 2/9, 1/2 en 7/9 flaggelingte. De turven mei in grutte gelyk oan 1/6 flaggehichte x 1/5 flaggelingte, de klaver mei in hichte fan 2/5 flaggehichte.*

De kleuren komme út it wapen fan Nij Beets.

## Symbolyk

* Swarte banen: ferwiist nei it fean yn de omkriten fan it doarp.
* Weagen: ferwize nei it it diel "Beets" fan de plaknamme, wat beek betsjut. It giet om De Boarn.
* Giele baan: ferwiist nei de sângrûn wêr't it doarp op leit.
* Sulveren turven: in ferwizing nei de feanterij yn de omkriten fan it doarp.
* Reade klaver: ferwiist nei it agraryske karakter fan it doarp.

## Sjoch ek

Ofbyld:Nij Beets wapen.svg|link=Bestand:Nij_Beets_wapen.svg|alt=Wapen van Nij Beets|Wapen fan Nij Beets
Ofbyld:Opsterland flag outline.png|Flagge fan Opsterlân
Flagge fan Hitsum

De **flagge fan Hitsum** is de flagge fan it doarp Hitsum, yn de Fryske gemeente De Waadhoeke. De flagge waard yn 2016 registrearre.

## Beskriuwing
De beskriuwing fan de flagge is:

*Kantielfoarmich yn twaen dield mei fjouwer kantielen; it earste kantiel begjinnend oan de boppeside fan de flagge op 11/20 flaggelingte; de broekside giel en belein mei in griene útskuorde stilearre prûmmebeam, mei tsien pearse fruchten; de flecht ferdield yn sân like hege banen fan blau en read, yn it ferlingde fan de kantielen.*

De kleuren komme út it wapen fan Hitsum.

## Symbolyk

* Kantiele twadieling: ferwiist nei de Roordastate yn it doarp.
* Kleurstelling: oernommen oan de kleuren fan de pleatslike keatsferiening. It ferwiist ek nei de Roordastate.
* Prûmmebeam: oernommen út it logo fan it doarpsbelang en symboal foar de hôven yn de omkriten fan it doarp.

## Sjoch ek

Ofbyld:Hitzum wapen.svg|link=Bestand:Hitzum_wapen.svg|alt=Wapen van Hitzum|Wapen fan Hitsum
Ofbyld:Franekeradeel vlag tot 1984.svg|Flagge fan Frjentsjerteradiel
Ofbyld:Franekeradeel flag.svg|Flagge fan Frjentsjerteradiel
Ofbyld:Waadhoeke vlag.svg|Flagge fan De Waadhoeke
Flagge fan Mûnein

De **flagge fan Mûnein** is de flagge fan it doarp Mûnein, yn de Fryske gemeente Tytsjerksteradiel. De flagge waard yn 1984 registrearre.

By gemeenteriedsbeslút fan 22 novimber 1984 waarden in wapen en flagge fêststeld foar de 16 doarpen fan de Tytsjerksteradiel.

## Beskriuwing
De beskriuwing fan de flagge is:

*Geare yn acht stikken fan grien en wyt.*

De kleuren komme út it wapen fan Mûnein.

* Geare yndieling: ferbyldet de beweging fan de wjukken fan de mûne út de namme fan it doarp.
* Kleurstelling: oernommen út in kertier fan it wapen fan Tytsjerksteradiel.

Ofbyld:TIETJERKSTERADEEL wapen 1818.svg|Wapen fan Tytsjerksteradiel (1818-1985)


## Sjoch ek

Ofbyld:Molenend wapen.svg|link=Bestand:Molenend_wapen.svg|alt=Wapen van Molenend|Wapen fan Mûnein
Ofbyld:Tytsjerksteradiel flag.svg|Flagge fan Tytsjerksteradiel
Flagge fan Aldehaske

De **flagge fan Aldehaske** is de flagge fan it doarp Aldehaske, yn de Fryske gemeente De Fryske Marren. It wapen waard yn 1989 registrearre.

## Beskriuwing
De beskriuwing fan de flagge is:

*Twa horizontale banen wyt-grien, 3 kear weagjend oan mekoar sluten, de wite baan yn de broektop belein mei in springende reade hazze.*

De kleuren komme út it wapen fan Aldehaske.

## Symbolyk

* Reade hazze: ferwiist nei de plaknamme Aldehaske, fanwegen "haske".
* Twadieling: symboal foar de Jousterwei dy't troch it doarp rint.
* Grien fjild: ferwiist nei de boskige omkriten fan it doarp.

## Sjoch ek

Ofbyld:Aldehaske wapen.svg|link=Bestand:Aldehaske_wapen.svg|alt=Wapen van Oudehaske|Wapen fan Aldehaske
Ofbyld:Haskerlân vlag.svg|Flagge fan Haskerlân
Ofbyld:Skarsterlan flag.svg|Flagge fan Skarsterlân
Ofbyld:Flagge fan De Fryske Marren.png|Flagge fan De Fryske Marren
Flagge fan Noardburgum

De **flagge fan Noardburgum** is de flagge fan it doarp Noardburgum, yn de Fryske gemeente Tytsjerksteradiel. De flagge waard yn 1984 registrearre.

By gemeenteriedsbeslút fan 22 novimber 1984 waarden in wapen en flagge fêststeld foar de 16 doarpen fan de Tytsjerksteradiel.

## Beskriuwing
De beskriuwing fan de flagge is:

*Read mei in griene trijehoeke fan de hijs oant it krús, en dêryn in giele ikel.*

De kleuren komme út it wapen fan Noardburgum.

## Symbolyk
* Read fjild: ferwiist nei de eardere heide yn de omkriten fan it doarp.
* Griene trijehoeke: ferwiist nei de hjoeddeiske kultuergrûn yn de omkriten fan it doarp.
* Ikel: oernommen út it wapen fan de famylje Ypey, dy't de lieding naam yn it kultivearjen fan de heide.

## Sjoch ek

Ofbyld:Noardburgum wapen.svg|link=Bestand:Noardburgum_wapen.svg|alt=Wapen van Noordbergum|Wapen fan Noardburgum
Ofbyld:Tytsjerksteradiel flag.svg|Flagge fan Tytsjerksteradiel
Blauwe ara's

**Blauwe ara's** (*Anodorhynchus*) foarmje in fûgelskaai út de famylje pappegaaien fan Afrika en de Nije Wrâld (*Psittacidae*).

Fan 'e oarspronklik trije (of fjouwer) soarten yn it skaai besteane hjoed-de-dei noch mar twa soarten, dy't beide ûnder druk stean. De lêste jierren binne der maatregels nommen om de twa noch besteande populaasjes te behoedzjen foar útstjerren. De soarten binne monotypysk.  

Njonken de trije erkende soarten is der troch de soölooch Walter Rothschild in fjirde blauwe ara beskreaun: de fioletara. Rothschild neamde de fûgel yn syn yn 1907 publisearre boek "Extinct Birds", mar it bewiis fan it bestean fan dy aparte soarte is tige lyts. Dêrom moat de fioletara as in hypotetyske soarte beskôge wurde. 

### List fan blauwe ara's
Fioletara

De **fioletara** (*Anodorhynchus purpurascens*) is in hypotetyske fûgel út it skaai  blauwe ara's (*Anodorhynchus*). De fûgel soe op Gûadelûp libbe ha.

Don de Navarette ferhelle yn in yn 1838 publisearre reisberjocht oer it bestean fan 'e fioletara op Gûadelûp: *le gros Perroquet de la Guadaloupe*, de grutte pappegaai fan Gûadelûp. Hy skriuwt fierder dat de bewenners fan it eilân de fûgel meast *onécouli* neamden. Oare boarnen oer it werklike bestean fan 'e fûgel ûntbrekke en neffens James Greenway gie it om in sleauwe beskriuwing fan 'e Gûadelûp-amazône of om in ymportearre idigo ara út Súd-Amearika. 

Allinne op basis fan 'e fermelding fan Don de Navarette hat de Britske soölooch Walter Rothschild de mysterieuze pappegaai in wittenskiplike namme jûn en beskreaun. Yn syn boek "Extinct Birds" fan 1907 publisearre er in blauwe ara, dy't op 'e indigo ara liket. 

Mocht de fioletara ea bestien ha, dan is dy soarte oan it begjin fan 'e 19e iuw útroege. 

## Beskriuwing
As de fioletara bestien hat, wie it in middelgrutte ara. De kleur fan 'e fearren fan 'e fûgel wie hielendal pearsblau of djip fiolet. Fioletara's hiene in swartgrize snaffel mei by de ûndersnaffel in giel stikje hûd. De fûgel hie grize poaten.
Wapen fan Skuzum

It **wapen fan Skuzum** is it wapen fan it doarp Skuzum, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Lofts-skean yn trijen dield fan blau, swart en goud, en yn it swart in gouden lofts-skean stelde biblêdde nôtier.*

De heraldyske kleuren binne: azuer (blau), sabel (swart) en goud.

## Symbolyk

* Nôtier: ferwiist nei de lânbou as wichtich middel fan bestean.

## Sjoch ek

Ofbyld:Idsegahuizen vlag.svg|link=Bestand:Idsegahuizen_vlag.svg|alt=Vlag van Idsegahuizum|Flagge fan Skuzum
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Bears

De **flagge fan Bears** is de flagge fan it doarp Bears, yn de Fryske gemeente Ljouwert. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Blau mei in giele poarte, steande op de broekside, en oanslutend op de boppe- en ûnderside fan de flagge, mei in trepgevel mei fiif trêden, dy't begjinne op ûngefear 2/3 flaggelingte en rinne oant 14/15 flaggelingte, en in poarte-iepening mei in breedte fan 3/5 flaggehichte en in hichte fan 8/15 flaggelingte; yn de poarte-iepening in wite omwarrende heale moanne fan 2/5 flaggehichte.*

De kleuren komme út it wapen fan Bears.

## Symbolyk

* Blau fjild: oernommen út it wapen fan Baarderadiel, de gritenij en gemeente wêr't it doarp eartiidsk part fan wie.
* Giele poarte: ferwiist nei it poartegebou fan de Uniastate út 1616. De state sels bestiet net mear.
* Wite heale moanne: oernommen út it wapen fan de famylje Fan Unia dy't de Uniastate bewenne.

Ofbyld:Franeker. Stadhuis. 03-08-2021. (actm) 05.jpg|It wapen fan de famylje Fan Unia.


## Sjoch ek

Ofbyld:Bears wapen.svg|link=Bestand:Bears_wapen.svg|alt=Wapen van Beers|Wapen fan Bears
Ofbyld:Flag of Baarderadeel.svg|Flagge fan Baarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Kûbaard

De **flagge fan Kûbaard** is de flagge fan it doarp Kûbaard, yn de Fryske gemeente Súdwest-Fryslân. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Nei ûnderen skeand fan grien en read, mei oer alles hinne in giele broekingsskeanbaan mei in dikte fan 3/10 flaggehichte en yn it read in wite roas fan 2/5 flaggehichte.*

De kleuren komme út it wapen fan Kûbaard.

## Symbolyk

* Giele skeanbaan: stiet foar de Slachte.
* Grien fjild: ferwiist nei de greiden yn de omkriten fan it doarp.
* Roas: ferwiist nei de poëzy fan dichteres Petronella Moens, berne yn Kûbaard.
* Read fjild: symboal foar de leafde foar taal.

## Sjoch ek

Ofbyld:Kûbaard wapen.svg|link=Bestand:Kûbaard_wapen.svg|alt=Wapen van Kubaard|Wapen fan Kûbaard
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Twizelerheide

De **flagge fan Twizelerheide** is de flagge fan it doarp Twizelerheide, yn de Fryske gemeente Achtkarspelen. De flagge waard yn 1999 registrearre.

## Beskriuwing
De beskriuwing fan de flagge is:

*Fanút de broektop sneid yn trije stikken, te begjinnen yn de broektop, fan grien, giel en read, sadanich dat de dielline tusken it read en it giel de ûnderkant fan de flagge ferdield yn twa stikken, dy sich ferhâlde as 4:1, en de dielline tusken it grien en it giel de flechtside ferdield yn twa stikken, dy sich ferhâlde as 10:3; yn it read in wite heideblom mei om it hert fjouwer lytse kroanblêden, geskikt folgens in skeankrús, en fjouwer grutte tsjelkblêden, geskikt folgens in rjocht krús; de hiele blom mei in hichte, gelyk oan 2/5 flaggehichte.*

De kleuren komme út it wapen fan Twizelerheide.

## Symbolyk

* Read punt en heideblom: ferwize nei de heide yn it gebiet en dêrmei de plaknamme.
* Giele punt: stiet foar it izer fan de ploege.
* Griene punt: symboal foar de greiden yn de omkriten fan it doarp.
* Wite blom: herinnert oan de namme fan it doarp.

## Sjoch ek

Ofbyld:Twizelerheide wapen.svg|link=Bestand:Twizelerheide_wapen.svg|alt=Wapen van Twijzelerheide|Wapen fan Twizelerheide
Ofbyld:Flag of Achtkarspelen.svg|Flagge fan Achtkarspelen
Flagge fan Burchwert

De **flagge fan Burchwert** is de flagge fan it doarp Burchwert, yn de Fryske gemeente Súdwest-Fryslân. De flagge waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Besteande út in grien fjild mei in wite diagonale baan dy fan linksûnder nei rjochtsboppe trochrint, oan de mastside de fermselde flagge fan Wûnseradiel.*

De kleuren komme út it wapen fan Burchwert.

## Symbolyk

* Wite baan: ferwiist nei de greiden yn de omkriten fan it doarp.
* Fersmelle flagge: flagge fan Wûnseradiel, de gritenij en gemeente dêr't it doarp eartiidsk part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Burgwerd wapen.svg|link=Bestand:Burgwerd_wapen.svg|alt=Wapen van Burgwerd|Wapen fan Burchwert
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Wâlterswâld

De **flagge fan Wâlterswâld** is de flagge fan it doarp Wâlterswâld, yn de Fryske gemeente Dantumadiel. De flagge waard yn 1996 registrearre.

## Beskriuwing
De beskriuwing fan de flagge is:

*Trije like hege lingtebanen grien, giel en swart, oan de broekside belein mei in yn it giel, in omkearde wite heale moanne, yn it giel in blauwe sûkereiblom en yn it swart in giele ikel, pleatse yn de foarm fan in broekingstrijehoeke, wêrby it hert fan de blom op de punt fan de broekingstrijehoeke leit. Elk fan dy figuren binne yn de presyse ferhâlding fan de banen wêr se yn pleatst binne.*

De kleuren komme út it wapen fan Wâlterswâld.

## Symbolyk

* Griene baan en heale moanne: ferwiist nei it gebiet dêr't it doarp yn leit: de Dokkumer Wâlden.
* Gouden baan: ferwiist nei de sângrûn wêr't it doarp op leit.
* Sûkereiblom: ferwiist nei de sûkereifabryk yn de doarpskearnen.
* Swarte baan: ferwiist nei it fean yn de omkriten fan it doarp.
* Ikel: ferwiist nei de ikebeammen yn de omkriten fan it doarp.

## Sjoch ek

Ofbyld:Wâlterswâld wapen.svg|link=Bestand:Wâlterswâld_wapen.svg|alt=Wapen van Wouterswoude|Wapen fan Wâlterswâld
Ofbyld:Flagge fan Dantumadiel.png|Flagge fan Dantumadiel
Flagge fan Huzum

De **flagge fan Huzum** is de flagge fan it eardere doarp (no part fan Ljouwert) Huzum, yn de Fryske gemeente Ljouwert. De flagge waard yn 1994 registrearre.

It ûntwerp is fan Rudolf J. Broersma.

## Beskriuwing
De beskriuwing fan de flagge is:

*Fjouwer banen blau-wyt-blau-wyt mei oer de earste twa banen oan de broekside in reade seispuntige stjer mei in trochsneede dy't gelyk is oan 7/15 fan de flaggehichte.*

De kleuren komme út it wapen fan Huzum.

## Symbolyk

* Seispuntige stjer: in saneamde "haadstjer" dy't in haadplak oanjout. Huzum wie it haadplak fan Ljouwerteradiel. De kleur read is oernommen út it wapen fan Eastergoa.

Ofbyld:Oostergo wapen.svg|Wapen fan Eastergoa


## Sjoch ek

Ofbyld:Huzum wapen.svg|link=Bestand:Huzum_wapen.svg|alt=Wapen van Huizum|Wapen fan Huzum
Ofbyld:Flag of Leeuwarderadeel.svg|Flagge fan Ljouwerteradiel
Ofbyld:Leeuwarden vlag 2014.svg|Flagge fan Ljouwert (gemeente)
Flagge fan Tsjerkwert

De **flagge fan Tsjerkwert** is de flagge fan it doarp Tsjerkwert, yn de Fryske gemeente Súdwest-Fryslân. It wapen waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Besteande út twa diagonale flakken yn it grien en wyt linksskeand, mei yn it wyt in read pompeblêd, oan de mestside toant in blauwe fertikale baan mei dêryn in wyt blokje.*

De kleuren komme út it wapen fan Tsjerkwert.

## Symbolyk

* Pompeblêd: oernommen út it wapen fan Tsjerkwert, ferwiist nei de eardere marren yn de omkriten fan it doarp.
* Fersmelde flagge: flagge fan Wûnseradiel, de gritenij en gemeente wêr't it doarp eartiidsk part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Tsjerkwert wapen.svg|link=Bestand:Tsjerkwert_wapen.svg|alt=Wapen van Tjerkwerd|Wapen fan Tsjerkwert
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Gersleat-Polder

De **flagge fan Gersleat-Polder** is de flagge fan it doarp Gersleat-Polder, yn de Fryske gemeente It Hearrenfean. It wapen waard yn 2008 registrearre.

## Beskriuwing
De beskriuwing fan de flagge is:

*Trije banen giel, grien en blokkich fan lizzende blokjes fan wyt en swart yn twa banen mei 7 blokken, de banen yn de ferhâlding 2:8:3, op de griene baan oan de broekside in wyt dravend hynder.*

De kleuren komme út it wapen fan Gersleat-Polder.

## Symbolyk

* Grien fjild: ferwiist nei de polder wêr't Gersleat-Polder yn leit.
* Hynder: is oernommen út it wapen fan Gersleat. Omdat it pleatsen fan in read hynder op in grien fjild heraldysk net korrekt is, is der keazen foar in sulveren hynder.
* Blokkige baan: oernommen út it wapen fan de Polder fan it Fjirde en Fyfde Feandistrikt. It swarte ferwiist nei it fean en it sulver nei de wetteroerflakken dat ûntstien is troch de feanterij.
* Giele baan: symboal foar de greiden. De giele kleur stiet foar de hynsteblommen en bûterblommen dy't de polder yn de simmer in giele kleur jout.

Ofbyld:Gersleat wapen.svg|Wapen fan Gersleat


## Sjoch ek

Ofbyld:Gersloot polder wapen.svg|link=Bestand:Gersloot_polder_wapen.svg|alt=Wapen van Gersloot-Polder|Wapen fan Gersleat-Polder
Ofbyld:Streekflagge fan Aenjewier (1998).png|Flagge fan Aenjewier
Ofbyld:Heerenveen vlag.svg|Flagge fan It Hearrenfean
Flagge fan Easterbierrum

De **flagge fan Easterbierrum** is de flagge fan it doarp Easterbierrum, yn de Fryske gemeente De Waadhoeke. De flagge waard yn 2005 registrearre.

It ûntwerp is fan R.J. Broersma.

## Beskriuwing
De beskriuwing fan de flagge is:

*Yn wyt in read krús, de earmen mei in dikte fan 1/5 flaggehichte, it krús yn de broektop beselskippe fan in griene nôtier, skean pleatse folgens de flaggediagonaal, mei de stâle nei it midden fan de flagge, en yn de broekhoeke fan in blauwe bot, skean pleatse folgens de flaggediagonaal, mei de sturt nei it midden fan de flagge.*

De kleuren komme út it wapen fan Easterbierrum.

## Symbolyk

* Read krús: in saneamd Sint-Joariskrús, as ferwizing nei Joaris, de patroanhillige fan de Sint-Joaristsjerke fan Easterbierrum.
* Nôtier: oernommen út it wapen fan Barradiel, de gritenij en gemeente wêr't it doarp eartiidsk part fan wie.
* Bot: ferwiist nei de lizzing fan it doarp tichtby de Waadsee.

Ofbyld:Barradeel wapen.svg|Wapen fan Barradiel


## Sjoch ek

Ofbyld:Easterbierrum wapen.svg|link=Bestand:Easterbierrum_wapen.svg|alt=Wapen van Oosterbierum|Wapen fan Easterbierrum
Ofbyld:Flag of Barradeel.svg|Flagge fan Barradiel
Ofbyld:Franekeradeel flag.svg|Flagge fan Frjentsjerteradiel
Ofbyld:Waadhoeke vlag.svg|Flagge fan De Waadhoeke
Flagge fan Nyegea

De **flagge fan Nyegea** is de flagge fan it doarp Nyegea, yn de Fryske gemeente Smellingerlân. It wapen waard yn 2002 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Yn fjouweren fan swart en grien; oer de diellinen in giel krús, dêr't de earmen in tsjokte ha fan 1/5 flaggehichte; it giele krús mei in ferkoart read krús, dêr't de earmen in tsjokte ha fan 1/50 flaggehichte en in totale hichte en breedte fan 2/5 flaggehichte; yn de broektop yn it midden in giele achtpuntige stjer.*

De kleuren komme út it wapen fan Nyegea.

## Symbolyk

* Swarte fjilden: ferwize nei it eardere fean yn de omkriten fan it doarp.
* Griene fjilden: ferwize nei de greiden yn de omkriten fan it doarp.
* Giel krús: stiet foar de lizzing fan it doarp op in krusing fan diken. De gouden kleur ferwiist nei de sângrûn wêr't it doarp op leit.
* Read krús: ferwizing nei de bebouwing fan it doarp en nei it plak fan de Herfoarme tsjerke fan Nyegea by de Nijegeasterhoeke.
* Achtpuntige stjer: ferwiist nei de buorskippen dy by it doarp hearre: Eibertsgeasten, Stienkampen, Nyegeaster Fennen, Hege Wei, Middelbuorren, Wierren, De Westerein en De Tike (hjoed-te-dei doarp).

## Sjoch ek

Ofbyld:Nijegea wapen.svg|link=Bestand:Nijegea_wapen.svg|alt=Wapen van Nijega|Wapen fan Nyegea
Ofbyld:Smallingerland flag.svg|Flagge fan Smellingerlân
Wapen fan De Lemmer

It **wapen fan De Lemmer** is it wapen fan de flekke De Lemmer, yn de Fryske gemeente De Fryske Marren. 

## Skiednis
De Lemmer is ien fan de Fryske plakken wêrfan in âld wapen oerlevere is. Dit wapen komt foar yn it wapenboek fan Andries Schoemaker út 1695. It wapen hat in ûnbekende skiednis, krekt sa as it wapen fan Lemsterlân, de gritenij en gemeente dêr't it plak eartiids part fan wie. De ôfbylding docht in soad tinken oan de leginde fan de Dannebrog, dêr't de flagge fan Denemark, skonken troch God, troch de wolken út de loft by fallen kaam. It is net bekend of't it om in tafallige oerienkomst giet of dat it komt troch skipfeart nei de Eastsee út De Lemmer wei. 
Ofbyld:Lemsterland wapen.svg|Wapen fan Lemsterlân
Ofbyld:Flag of Denmark.svg|Flagge fan Denemark, de 'Dannebrog'.


## Beskriuwing
De blazoenearring fan it wapen is:

*Yn azuer in earm fan sulver, klaaid fan kiel, kommende út in wolk fan sulver, pleatst yn 'e lofterskyldrâne, en tillende in stôk fan sulver, wêroan in skeanlofts pleatste krúsfindel fan kiel, mei krús fan sulver.*

De heraldyske kleuren binne: azuer (blau), sulver, kiel (read). It skyld wurdt bedutsen troch in saneamde "flekke-kroan".

## Symbolyk

* Flagge: it krús op de flagge kin in religieuze ferwizing wêze.
* Kroan: it wapen wurd bedutsen troch in saneamde "flekke kroan", brûkt by wapens fan plakken mei stedske skaaimerken (flekke). De Lemmer hie in waach.

## Sjoch ek

Ofbyld:Lemsterland flag.svg|Flagge fan De Lemmer (en Lemsterlân)
Flagge fan Koarnwertersân

De **flagge fan Koarnwertersân** is de flagge fan it doarp Koarnwertersân, yn de Fryske gemeente Súdwest-Fryslân. It wapen waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Besteande út it giel fjild, mei yn it midden in swarte baan, oan de mestside de fersmelde flagge fan Wûnseradiel.*

De kleuren komme út it wapen fan Koarnwertersân.

## Symbolyk

* Giel fjild: ferwiist nei de sânplaat dêr't it doarp op leit.
* Swarte baan: ferwiist nei de lizzing fan it doarp oan de Ofslútdyk.
* Fersmelde flagge: flagge fan Wûnseradiel, de gritenij en gemeente wêr't it doarp part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Koarnwertersân wapen.svg|link=Bestand:Koarnwertersân_wapen.svg|alt=Wapen van Kornwerderzand|Wapen fan Koarnwertersân
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Ald Beets

It **wapen fan Ald Beets** is it wapen fan de buorskip Ald Beets, yn de Fryske gemeente Opsterlân. It wapen waard yn 2000 registrearre.

## Beskriuwing
De blazoenearring fan it wapen is:

*Weagjend trochsnien: I yn goud trije griene lofterskeanbalken; II yn read in gouden klok, oan beide kanten beselskippe fan in goude leelje.*

De heraldyske kleuren binne: goud, sinopel (grien) en kiel (read).

## Symbolyk

* Gouden en griene skeanbalken: ferwize nei it grûngebrûk en de ferkaveling fan Ald Beets. It giel ferwiist nei de sângrûn en nôt. It grien ferwiist nei de greiden yn de omkriten fan de buorskip.
* Read fjild: oernommen út it wapen fan de famyljes: Fockens, Lycklama à Nijeholt, Fan Lynden en Fan Boelens.
* Weach: ferwiist nei it diel "beets" fan de plaknamme, it betsjut beek en ferwiist nei De Boarn.
* Gouden klok: symboal foar de "Beetster Brommers". Dat binne twa tsjerkeklokken út 1482 en 1520 dy't nei de ôfbraak fan de Adelstsjerke fan Ald Beets oerbrocht binne nei it Museum Opsterlân yn De Gordyk.
* Gouden leeljes: oernommen út it wapen fan de famylje Lycklama à Nijeholt. Ek is de leelje in plant dy't in soad foarkomt yn de omkriten fan de buorkskip.

Ofbyld:Rouwbord Saco Fockens.jpg|It wapen fan de famylje Fockens.
Ofbyld:Lycklama à Nijeholt wapen.svg|It wapen fan de famylje Lycklama à Nijeholt.
Ofbyld:Van Lynden 1882.svg|It wapen fan de famylje Fan Lynden.
Ofbyld:Ayzo van Boelens wapen.svg|It wapen fan de famylje Fan Boelens.


## Sjoch ek

Ofbyld:Ald Beets vlag.svg|link=Bestand:Ald_Beets_vlag.svg|alt=Vlag van Oud Beets|Flagge fan Ald Beets
Ofbyld:Opsterland wapen.svg|Wapen fan Opsterlân
Flagge fan Oentsjerk

De **flagge fan Oentsjerk** is de flagge fan it doarp Oentsjerk, yn de Fryske gemeente Tytsjerksteradiel. It wapen waard yn 1984 registrearre.

It ûntwerp is fan Piet Bultsma.

By gemeenteriedsbeslút fan 22 novimber 1984 waarden in wapen en flagge fêststeld foar de 16 doarpen fan de Tytsjerksteradiel.

## Beskriuwing
De beskriuwing fan de flagge is:

*In wite flechtkeper oant de broek; de fuotten- tsjin de boppe- en ûnderkant - 1/5 fan de flaggehichte fan de flaggehichte breed; de trijehoeken read; de flecht giel-grien; yn de hijstop in read in giele blom fan de wylde tulp, mei trije brede en trije smelle tsjelkblêden.*

De kleuren komme út it wapen fan Oentsjerk.

## Symbolyk

* Keper: ferwiist nei de toer fan de Marijetsjerke fan Oentsjerk en nei de bebouwing fan it doarp.
* Blom fan wylde tulp: symboal foar de twa states yn it doarp: de Staniastate en de Heemstrastate. De wylde tulp is in stinzeplant, dy't in soad te finen binne yn de tunen fan ûnder oare states.

## Sjoch ek

Ofbyld:Oentsjerk wapen.svg|link=Bestand:Oentsjerk_wapen.svg|alt=Wapen van Oenkerk|Wapen fan Oentsjerk
Ofbyld:Tytsjerksteradiel flag.svg|Flagge fan Tytsjerksteradiel
Wapen fan Rien

It **wapen fan Rien** is it wapen fan it doarp Rien, yn de Fryske gemeente Súdwest-Fryslân. It wapen waard yn 2001 registrearre.

## Beskriuwing
De blazoenearring fan it wapen is:

*Yn grien in gouden keper, fan boppen beselskippe fan in ôfskuorde swannehals en in ôfskuorde hynsteholle, nei-inoar takeard en beide fan sulver, en fan ûnderen beselskippe fan in gouden nôtskeaf.*

De heraldyske kleuren binne: sinopel (grien), goud en sulver.

## Symbolyk

* Grien fjild: ferwiist nei de lizzing fan it doarp op it oarspronklik bedykte eilân fan Easterein.
* Keper: symboal foar de Rienstersyl, eardere slûs by it doarp.
* Swannehals: ferwiist op it Swannerjocht, dy't oan dizze slûs ferbûn wie.
* Hynsteholle: ferwiist nei de hynstemerk dy't yn it doarp hâlden waard.
* Nôtskeaf: oernommen út it wape fan de famylje Rheen, dêr't it plak syn namme oan te danken hat.

## Sjoch ek

Ofbyld:Rien vlag.svg|link=Bestand:Rien_vlag.svg|alt=Vlag van Rien|Flagge fan Rien
Ofbyld:Hinnaarderadiel wapen.svg|Wapen fan Hinnaarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Sânbulten

De **flagge fan Sânbulten** is de flagge fan it eardere doarp (no buorskip) Sânbulten, yn de Fryske gemeente Noardeast-Fryslân. It wapen waard yn 1969 registrearre.

De doarpsflaggen fan 14 doarpen yn Kollumerlân en Nijkrúslân binne yn de jierren 1969/70 makke yn oerlis mei de Fryske Rie foar Heraldyk en de hearen Minnema, Keune en Offringa, leden fan de Kommisje Geakunde fan Kollumerlân en Nijkrúslân. Yn de ûntwerp perioade hawwe de bestjoeren fan de Pleatslik Belang-organisaasjes yn elk fan de doarpen, de ûntwerpen besprutsen, en goedkart of ôfwiisd, yn it lêste gefal waard in nij ûntwerp oanbean.

## Beskriuwing
De beskriuwing fan de flagge is:

*Grien mei in giele broekingstrijehoeke, mei de top op it midden fan de flagge.*

De kleuren komme út it wapen fan Sânbulten.

## Symbolyk

* Giele trijehoeke: ferbyldet de "sânbult" út de plaknamme.

## Sjoch ek

Ofbyld:Zandbulten wapen.svg|link=Bestand:Zandbulten_wapen.svg|alt=Wapen van Zandbulten|Wapen fan Sânbulten
Ofbyld:Kollumerland c.a. flag.svg|Flagge fan Kollumerlân en Nijkrúslân
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Blauhús

De **flagge fan Blauhús** is de flagge fan it doarp Blauhús, yn de Fryske gemeente Súdwest-Fryslân. It wapen waard yn 1989 registrearre.

## Beskriuwing
De beskriuwing fan de flagge is:

*Twa like hege banen fan blau en wyt, mei yn de blauwe baan oan de broekside in giele fiskersboat mei fol túch; en yn de wite baan oan de broekside in read pompeblêd; de boat en it pompeblêd elk mei in flaggehichte fan 7/16 fan de hiele flagge.*

De kleuren komme út it wapen fan Blauhús.

## Symbolyk

* Kleurstelling: basearre op de haadkleuren fan it wapen fan Westergoa.
* Fiskersboat: ferwiist nei de fiskerij op de marren yn de omkriten fan it doarp.
* Pompeblêd: ferwiist nei de lizzing fan it doarp yn de provinsje Fryslân.

Ofbyld:Westergo wapen.svg|Wapen fan Westergoa


## Sjoch ek

Ofbyld:Blauhûs wapen.svg|link=Bestand:Blauhûs_wapen.svg|alt=Wapen van Blauwhuis|Wapen fan Blauhús
Ofbyld:Wymbritseradeel wapen.svg|Wapen fan Wymbritseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Burgum

De **flagge fan Burgum** is de flagge fan it doarp Burgum, yn de Fryske gemeene Tytsjerksteradiel. It wapen waard yn 1984 registrearre.

By gemeenteriedsbeslút fan 22 novimber 1984 waarden in wapen en flagge fêststeld foar de 16 doarpen fan de Tytsjerksteradiel.

## Beskriuwing
De beskriuwing fan de flagge is:

*Giel mei in blau krús oer it midden, mei in earmbreedte fan 1/5 flaggehichte; yn de hijstop yn it giele in swarte hoarn mei in reade draachbân.*

De kleuren komme út it wapen fan Burgum.

## Symbolyk

* Blau krús: ferwizing nei sawol it Augustijner kleaster dy't yn it doarp stie as de fjouwer wetterwegen dy't troch de Burgumer Mar rinne: de Kûkhernster Feart, it Knillesdjip, De Luts en de Grinzer Feart. 
* Hoarn: ferwizing nei de eallju dy't yn it doarp wennen. Ek is de hoarn oernommen út it wapen fan Tytsjerksteradiel.

Ofbyld:TIETJERKSTERADEEL wapen 1818.svg|Wapen fan Tytsjerksteradiel (1818-1985)


## Sjoch ek

Ofbyld:Burgum wapen.svg|link=Bestand:Burgum_wapen.svg|alt=Wapen van Bergum|Wapen fan Burgum
Ofbyld:Tytsjerksteradiel flag.svg|Flagge fan Tytsjerksteradiel
Wapen fan Tearns

It **wapen fan Tearns** is it wapen fan it doarp Tearns, yn de Fryske gemeente Ljouwert. It wapen waard yn 1994 registrearre.

## Beskriuwing
De blazoenearring fan it wapen is:

*Yn kiel in brutsen rêd fan sulver en in weagjende skyldfoet fan sulver en azuer fan fjouwer stikken.*

De heraldyske kleuren binne: kiel (read), sulver en azuer (blau).

## Symbolyk

* Rêd: attribút fan Katarina fan Aleksandrje, eardere patroanhillige fan de tsjerke fan Tearns.
* Skyldfoet: ferwiist nei de wetterrike omkriten fan it doarp.
* Kleurstelling: oernommen út it wapen fan Eastergoa.

Ofbyld:Oostergo wapen.svg|link=Bestand:Oostergo_wapen.svg|alt=Het wapen van Oostergo.|Wapen fan Eastergoa


## Sjoch ek

Ofbyld:Tearns vlag.svg|link=Bestand:Tearns_vlag.svg|alt=Vlag van Teerns|Flagge fan Tearns
Ofbyld:Coat of arms of Leeuwarderdeel.svg|Wapen fan Ljouwerteradiel
Ofbyld:Leeuwarden wapen 2014.svg|Wapen fan Ljouwert
Wapen fan Wergea

It **wapen fan Wergea** is it wapen fan it doarp Wergea, yn de Fryske gemeente Ljouwert. It wapen waard yn 1986 registrearre.

## Beskriuwing
De blazoenearring fan it wapen is:

*Yn sulver in blauwe dwarsbalke mei slaggen deryn, belein mei in gouden reed; boppe-oan beselskippe fan twa reade kamrêden en ûnderoan trije reade fisken, pleatst twa-ien.*

De heraldyske kleuren binne: sulver, azuer (blau), goud en kiel (read).

## Symbolyk

* Dwarsbalke: symboal foar it Ald Djip, in rivierke dy't fanôf Burgum fia Suwâld, Warten, Warstiens en Wergea nei de Middelsee streamde.
* Kamrêden: ferwize nei de eardere molkfabryk yn it doarp.
* Reden: ferwiist nei de fabrikaazje fan redens yn it doarp.
* Fisken: ferwize nei it eardere Wergeaster Mar.

## Sjoch ek

Ofbyld:Wergea vlag.svg|link=Bestand:Wergea_vlag.svg|alt=Vlag van Warga|Flagge fan Wergea
Ofbyld:Idaarderadeel wapen.svg|Wapen fan Idaerderadiel
Ofbyld:Boornsterhem wapen.svg|Wapen fan Boarnsterhim
Ofbyld:Leeuwarden wapen 2014.svg|Wapen fan Ljouwert
Flagge fan Wurdum

De **flagge fan Wurdum** is de flagge fan it doarp Wurdum, yn de Fryske gemeente Ljouwert. It wapen waard yn 1989 registrearre.

## Beskriuwing
De beskriuwing fan de flagge is:

*Flecht skean ferdield fan giel (broektop) en grien (flechthoeke); op it giel in heal út de dielline kommend swart steigerjend hynder.*

De kleuren komme út it wapen fan Wurdum.

## Sjoch ek

Ofbyld:Wurdum wapen.svg|link=Bestand:Wurdum_wapen.svg|alt=Wapen van Wirdum|Wapen fan Wurdum
Ofbyld:Flag of Leeuwarderadeel.svg|Flagge fan Ljouwerteradiel
Ofbyld:Leeuwarden vlag 2014.svg|Flagge fan Ljouwert